Na temelju članaka 9. i 10. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19) i članka 47. Statuta Općine Vidovec („Službeni vjesnik Varaždinske županije“ 20/21), općinski načelnik Općine Vidovec, na prijedlog pročelnice Jedinstvenog upravnog odjela Općine Vidovec, dana 04. lipnja 2021. godine, donosi

**1. IZMJENE PLANA PRIJMA**

**u službu u Jedinstveni upravni odjel Općine Vidovec**

**za 2021. godinu**

I.

Općinski načelnik Općine Vidovec utvrdio je dana 28. prosinca 2020. godine Plan prijma u službu u Jedinstveni upravni odjel Općine Vidovec za 2021. godinu (dalje u tekstu: Plan) i isti je objavljen u „Službenom vjesniku Varaždinske županije“ broj 103/20.

II.

U tabelarnom dijelu članka 1. Plana u stupcu „Potreban broj službenika i namještenika u 2021. godini na neodređeno vrijeme“, podstupcu „Srednja stručna sprema“ broj „0“ mijenja se brojem „1“.

III.

U retku „UKUPNO:“, stupcu „Potreban broj službenika i namještenika u 2021. godini na neodređeno vrijeme“, podstupcu „Srednja stručna sprema“ broj „0“ mijenja se brojem „1“.

IV.

Ove Izmjene Plana objaviti će se u „Službenom vjesniku Varaždinske županije“.

KLASA: 112-01/20-01/04

URBROJ: 2186/10-02/1-21-04

Vidovec, 04. lipnja 2021.

OPĆINSKI NAČELNIK

 Bruno Hranić